open-index/open-wikipedia-markdown huggingface dataset:
30. April

## Wat passeert is
### Politik un Sellschop
* 1789: George Washington wurd as eerste Präsident van de USA vereedigt.
* 1803: Frankriek verköfft Louisiana för 15 Mio. Dollars an de USA ünner Präsident Thomas Jefferson
* 1838: Nicaragua lööst sück ut de Zentralamerikaansch Konföderatschoon un verklort sück as unafhängig.
* 2013: In’ Rahmen vun den Königinnendag hett Königin Beatrix togunsten vun hör Söhn Willem-Alexander as Staatsböverhoopt vun de Nedderlannen afdankt.

### Kunst, Kultur un Bowark
* 1963: De Fehmarnsundbrüch warrt na dree Johr Botiet dör den düütschen Bundspräsident Heinrich Lübke un den däänschen König Frederik IX. apen maakt.

## Boren
* 1723: Mathurin-Jacques Brisson, franzööschen Naturphilosophen un Ornithologen († 1806)
* 1777: Carl Friedrich Gauß düütsch Mathematiker, Physiker, Astronom († 1855)
* 1884: Walter Georg Karl Schröder, Paster un plattdüütschen Schriever († 1955)
* 1893: Gyula Breyer, ungaarsch Schachspeler († 1921)
* 1893: Joachim von Ribbentrop, düütsch Politiker un Kriegsverbreker († 1946)
* 1907: Ludwig Rödl, düütsch Schachspeler († 1970)
* 1918: Don McNeill, US-amerikaansch Tennisspeler († 1996)
* 1929: Dieter Dieckhoff, düütsch Politiker un Landdagsafordneter vun Neddersassen († 2022)
* 1929: André Réwéliotty, franzöösch Jazzmusiker († 1962)
* 1930: Louis Jäger, liechtensteener Grafiker un Maler, Teekner un Cartoonist († 2018)
* 1940: Heinrich Schürmann, plattdüütschen Schriever († 2008)
* 1940: Marutei Tsurunen, japaansch Politiker mit finnisch Oorsprung
* 1945: Dan van Husen, düütsch Schauspeler
* 1945: Michael John Smith, US-amerikaansch Astronaut († 1986)
* 1946: Donald Arthur Schollander, US-amerikaansch Swemmsportler
* 1949: António Guterres, portugiesch Politiker un 9. Generalsekretät vun de Vereenten Natschonen
* 1961: Thomas Schaaf, düütsch Footballspeler un -trainer
* 1967: Philipp Kirkorov, russisch Singer

## Storven
* 535: Amalasuntha, oostgotsche Königin
* 1829: Mauritz Detten, düütsch Dokter, Perfesser un Schriever (* 1767)
* 1883: Édouard Manet, franzöösch Maler (* 1832)
* 1898: Philip Hermogenes Calderon, engelsch Maler (* 1833)
* 1945: Adolf Hitler, düütsch Riekskanzler un Diktater (* 1889)
* 1955: Dave Peyton, US-amerikaansch Songwriter, Pianist, Arrangeur, Orchesterleiter un Musikkritiker (* 1889)
* 2009: Henk Nijdam, nedderlannsch Radsportler (* 1935)
* 2000: Leon Van Daele, belgisch Radrennfohrer (* 1933)
* 2011: Pierre Viette, franzöösch Entomoloog un Lepidopteroloog (* 1921)
* 2016: Harold Walter Kroto, britisch Chemiker un Nobelpriesdräger (* 1939)
Kommun Ale

De **Kommun Ale** is ene Gemeend in dat Lehn Westgötland in Sweden. Dat höört to de Landschop Westgötland un den Gerichtsbezirk Alingså. Se hett 26.733 Inwahners (Stand 2006) op en Rebeet vun 318,27 km². De Sitt vun de Verwalten is in Nödinge-Nol.

## Demografie

2006 weren 12,12 % vun de Inwahners buten Sweden boren.

### Inwahnertall

### Scholen

De Kommun hett 14 Grundscholen, de vun de Kommun bedreven warrt. De Scholen hebbt alltohoop 3387 Schölers.

## Geografie

In de Kommun gifft dat 91 Eilannen, de alltohoop 12 Hektar groot sünd.

## Politik

## Weblenken

* Websteed vun de Kommun Ale (sweedsch)
Blumenthal

**Blumenthal** betekent

* Blumenthal (Tres Leguas), Oort in Belize.

Dat is ok de hoochdüütsche Naam von

* Blomendal, Stadtdeel vun Bremen in Bremen-Noord,
* Blomendal, Oortsdeel vun den Stadtdeel Blomendal,
* Blomendol, Oort in de Gemeen Burweg in’n Landkreis Stood, Neddersassen.

**Blumenthal** is de Familiennaam von

* Hans-Jürgen Graf von Blumenthal (* 1907), düütschen Major un Wedderständler,
* Otto Blumenthal (1876–?), düütschen Mathematiker.
Kommun Båstad

De **Kommun Båstad** is ene Gemeend in dat Lehn Schonen in Sweden. Dat höört to de Landschoppen Schonen un Halland un to den Gerichtsbezirk Helsingborg. Se hett 14.175 Inwahners (Stand 2006) op en Rebeet vun 218,36 km². De Sitt vun de Verwalten is in Båstad.

## Demografie

2006 weren 7,63 % vun de Inwahners buten Sweden boren.

### Inwahnertall

### Scholen

De Kommun hett 8 Grundscholen, de vun de Kommun bedreven warrt, un ene private Grundschool. De kommunalen Scholen hebbt alltohoop 1396 Schölers un de privaten 49.

## Geografie

In de Kommun gifft dat 156 Eilannen, de alltohoop 331 Hektar groot sünd.

## Politik

## Weblenken

* Websteed vun de Kommun Båstad (sweedsch)
Kommun Huddinge

De **Kommun Huddinge** is ene Gemeend in dat Lehn Stockholm in Sweden. Dat höört to de Landschop Södermanland un den Gerichtsbezirk Huddinge. Se hett 100.116 Inwahners (Stand 2012) op en Rebeet vun 131,01 km². De Sitt vun de Verwalten is in Huddinge.

## Demografie

2006 weren 22,99 % vun de Inwahners buten Sweden boren.

### Inwahnertall

### Scholen

De Kommun hett 32 Grundscholen, de vun de Kommun bedreven warrt, un 5 private Grundscholen. De kommunalen Scholen hebbt alltohoop 9784 Schölers un de privaten 839.

## Geografie

In de Kommun gifft dat 56 Eilannen, de alltohoop 5 Hektar groot sünd.

## Politik

## Weblenken

* Websteed vun de Kommun Huddinge (sweedsch)
Kommun Knivsta

De **Kommun Knivsta** is ene Gemeend in dat Lehn Uppsala in Sweden. Dat höört to de Landschop Uppland un den Gerichtsbezirk Uppsala. Se hett 13.519 Inwahners (Stand 2006) op en Rebeet vun 283,46 km². De Sitt vun de Verwalten is in Knivsta.

De Kommun is to’n 1. Januar 2003 ut en Deel vun de Kommun Uppsala nee billt worrn.

## Demografie

2006 weren 8,26 % vun de Inwahners buten Sweden boren.

### Inwahnertall

### Scholen

De Kommun hett 7 Grundscholen, de vun de Kommun bedreven warrt, un ene private Grundschool. De kommunalen Scholen hebbt alltohoop 1591 Schölers un de privaten 157.

## Politik

## Weblenken

* Websteed vun de Kommun Knivsta (sweedsch)
Kommun Katrineholm

De **Kommun Katrineholm** is ene Gemeend in dat Lehn Södermanland in Sweden. Dat höört to de Landschop Södermanland un den Gerichtsbezirk Katrineholm. Se hett 32.050 Inwahners (Stand 2006) op en Rebeet vun 1.025,38 km². De Sitt vun de Verwalten is in Katrineholm.

## Historie
Dat Rebeet üm Katrineholm is al siet mehr as 6.000 Johr bewahnt. Enige Överresten ut olle Tieten künnt in de Neeg vun Katrineholm bekeken warrn. De Kommun Katrineholm is 1971 tostannen kamen, as de vörmoligen Kommunen Katrinholm, Björkvik, Floda, Julita, Sköldinge un Stora Malm tohopenleggt worrn sünd.

## Geografie

De Kommun is veel vun Seen ümgeven, wovun de Kolsnaren un de Viren de bekanntsten sünd. In de Kommun gifft dat 534 Eilannen, de alltohoop 458 Hektar groot sünd. Intressante Teelen för en Utfohrt sünd ü.a. de Freetietpark Djulö, dat Freeluftmuseum Julita un dat Slott Ericsberg.

## Demografie

2006 weren 11,29 % vun de Inwahners buten Sweden boren.

### Inwahnertall

### Scholen

De Kommun hett 17 Grundscholen, de vun de Kommun bedreven warrt. De Scholen hebbt alltohoop 3722 Schölers.

## Politik

## Bedüdend Lüüd
De ehmolig sweedsche Premierminister Göran Persson weer vun 1984 bit 1989 Kommunalraat in Katrineholm.

## Weblenken

* Websteed vun de Kommun Katrineholm (sweedsch)
Kommun Malmö

De **Kommun Malmö** is ene Gemeend in dat Lehn Schonen in Sweden. Dat höört to de Landschop Schonen un den Gerichtsbezirk Malmö. Se hett 275.564 Inwahners (Stand 2006) op en Rebeet vun 155,56 km². De Sitt vun de Verwalten is in Malmö tätort.

## Demografie

2005 kemen op 100 Froonslüüd 94,35 Mannslüüd. 2006 weren 27,27 % vun de Inwahners buten Sweden boren.

### Inwahnertall

### Scholen

De Kommun hett 71 Grundscholen, de vun de Kommun bedreven warrt, un 19 private Grundscholen. De kommunalen Scholen hebbt alltohoop 22466 Schölers un de privaten 2734.

## Geografie

In de Kommun gifft dat 34 Eilannen, de alltohoop 9 Hektar groot sünd.

## Politik

## Weblenken

* Websteed vun de Kommun Malmö (sweedsch)
Hehlingen

**Hehlingen** is en Dörp mit üm un bi 1750 Inwahners, dat to Wulfsborg höört.

## Historie

Dat eerste Maal kummt Hehlingen in ene Oorkunn vun Bischop Reinhard vun Halberstadt an’n 9. August 1112 vör. Vun de Kark warrt toeerst in ene Oorkunn vun’n 28. Mai 1178 spraken.

Anners as de Ümgegend weer Hehlingen bet 1932 nich Besitt vun de Welfen, man vun Meideborg un later vun Brannenborg. Dat höör toletzt vör 1932 to’n Landkreis Gardelegen, denn to’n Landkreis Gifhorn.

Mit de Kommunalreform vun’n 1. Juli 1972 keem Hehlingen vun den Landkreis Gifhorn to de Gemeend Wulfsborg.

### Roland

In Hehlingen stünn wohrschienlich in’t 15. Johrhunnert en Roland, de na de Legenn na en poor Johren, de he dor stünn, 1419 vun Haldensleven röövt worrn is, woneem he nu noch steiht. To de 900-Johr-Fier vun Hehlingen 2012 schall de Roland as Nabildung vun Georg Arfmann wedder opstellt warrn.

### Inwahnertall

### Wapen

Dat Wapen wiest op rood sülvern den Hehlinger Roland, de vun’n Schilddreger ut sehn na rechts kickt. In’e rechte Hand hett he en Sweert, dat he hoochhöllt.

Dat Wapen weer al lang in allgemeen Gebruuk as de Gemeenraat an’n 8. Februar 1979 dat Wapen ok offiziell annahmen hett.

### Füürwehr

1876 geev dat en groten Brand in Hehlingen bi den veel Hüüs afbrennt sünd. 1886 geev dat denn de eerste Plichtfüürwehr. De harr lang blot eenfach Warktüüch so as Ammers un Patschen. Eerst 1939 keem de eerste Sprütt. 1943 denn is ut de Plichtfüürwehr ene freewillige Füürwehr worrn. In en nee Gerätehuus is de Füürwehr an’n 28. April 1979 intagen. In’n Mai 2001 hett de Füürwehr beslaten, noch wedder en nee Gerätehuus to boon. Noch bevör dat trech weer, is an’n 9. Juli 2001 dat ole Huus afbrennt. Eerst an’n 14. September 2002 weer dat ne’e Gerätehuus trech.

## Politik

As Stadtdeel vun Wulfsborg hett Hehlingen ’n Oortsraat un -börgermeester. Dat is in de Wahlperiood 2006 bet 2011 Klaus Schröder. In’n Raat sitt fief Raatslüüd vun de CDU un twee vun de SPD.

## Kultur

En Freebaad hett Hehlingen siet 1969/1970.

### Scholen

Hehlingen hett ene Grundschool. Op Haupt- un Realschool un Gymnasium gaht de Schölers na Wulfsborg.

## Literatur

* K. Bode: *Das tausendjährige Hehlingen im Wolfsburger Ländchen und der Hehlinger Roland.* Hehlingen 1930

## Links

Freibad Hehlingen
Gazprom

De **OAO Gazprom** (russ.: Газпром) is en russ’sch Ünnernehmen, dat en Sösstel vun de weltwieten Gasreserven besitt un in Sibirien Eerdgas föddert. Dat Ünnernehmen weer fröher staatlich un is 1992 in en Aktiensellschop ümwannelt worrn. Mit ruchweg 445.000 Arbeiters is Gazprom de gröttste Arbeitgever vun’t Land un een vun de gröttsten Ünnernehmen in Europa. Weltwiet is Gazprom de gröttste Eerdgasfödderer. De Firmensitt is Moskau.

## Opsichtsraat
De fröhere düütsche Bundskanzler Gerhard Schröder is Liddmaat vun’n Opsichtsraat vun dat Ünnernehmen. 

## Weblenks
* Websteed vun de Firma (hoochdüütsch)
Kommun Ovanåker

De **Kommun Ovanåker** is ene Gemeend in dat Lehn Gävleborg in Sweden. Dat höört to de Landschop Hälsingland un den Gerichtsbezirk Hudiksvall. Se hett 11.780 Inwahners (Stand 2006) op en Rebeet vun 1.883,46 km². De Sitt vun de Verwalten is in Edsbyn.

## Demografie

2006 weren 3,07 % vun de Inwahners buten Sweden boren.

### Inwahnertall

### Scholen

De Kommun hett 11 Grundscholen, de vun de Kommun bedreven warrt. De Scholen hebbt alltohoop 1310 Schölers.

## Geografie

In de Kommun gifft dat 493 Eilannen, de alltohoop 290 Hektar groot sünd.

## Politik

## Weblenken

* Websteed vun de Kommun Ovanåker (sweedsch)
Eenheitenteken

As **Eenheitenteken** warrt de Afkötten betekend, de an de Steed vun den vullstännigen Naam vun en Eenheit bruukt warrt un de tohopen mit den as Maattall betekenten Tallenweert en physikaalsch Grött beschrieven deit. De Toorden vun en Maateenheit to en physikaalsch Phänomen warrt in Eenheitensystemen fastleggt. In de meisten Staaten un Länner warrt dorvör dat SI-Eenheitensystem bruukt.

To’n Verdüdlichen de physikaalsch Grött Luftdruck as Bispeel. De Grött sülvst warrt mit dat Formelteken *p* afkött un in de Eenheit Pascal meten, wovun dat Eenheitenteken *Pa* is. Hebbt wi an een sünnerlichen Oort en Luftdruck vun 1020 Pascal, sütt dat in en Formel so ut:

::p = 1020 Pa

Wobi *p* dat Formelteken för den Druck is, de Tall *1020* de Maattall angifft un *Pa* dat Eenheitenteken dorstellt. 

Dat Eenheitenteken steiht jümers achter de Maattaal un warrt dör en schuult Leerteken vun de all trennt. Utnahmen dorvun sünd de Eenheitenteken för de Gradindelen °, ′ un  ′′, de jümmers direkt blang de Tall staht.
Samtgemeen Tarms

De **Samtgemeen Tarms** is en Samtgemeen in’n Landkreis Rodenborg (Wümm), in de sik acht Gemenen för de Afwickeln vun de Verwaltenssaken tosamen slaten hebbt. Se hett .

## Geologie
*En Översicht över de Geologie un Entstahn vun dat Rebeet vun’n helen Landkreis is in den Artikel [[Landkreis Rodenborg (Wümm)]] beschreven nu kann dor naleest waarn.*

## Geografie
De Samtgemeen Tarms liggt an’n westlichen Rand vun den Landkreis Rodenborg un warrt na Oosten dör de Samtgemenen Sürsen un Zeven begrenzt. Na Noorden hen grenzt de Eenheitsgemeen Gnarrenborg an un in Süüdoosten en lütt Stück vun de Samtgemeen Söttmer. In Süüden slutt sik de Landkreis Veern mit de Eenheitsgemeen Otterbarg an. Un wieter in’n Westen liggt de Landkreis Oosterholt.

## Historie

De Samtgemeen is 1974 grünnt worrn. De 13 Gemenen Breddörp, Büls, Bookholt, Dipshoorn, Hanst, Hepst, Karktimk, Oostertimk, Steenfeld, Tarms, Vörwark, Westertimk un Wilst hebbt sik to acht ne’e Gemenen tohoopslaten, de sik denn as Samtgemeen Tarms tohoopfunnen hebbt.

### Inwahnertall

## Wapen

Dat Wapen von de Samtgemeen is dat sülve as dat von de Gemeen Tarms. Dat wiest op grönen Grund en sülvern Äx un twee gollen Halsrings.

De Rings wiest op en Fund von 1838 in dat Moor bi Tarms hen.

## Samtgemenenopdelen
De Rebeet vun de Samtgemeen Tarms is in acht Gemenen opdeelt (na’t Bookstaberen):
# Breddörp
# Büls
# Hepst
# Karktimk
# Tarms
# Vörwark
# Westertimk
# Wilst

## Politik
### Samtgemeenraat
De Samtgemeenraat vun Tarms besteiht vundaag neven den den Samtgemeenbörgermeester ut sössuntwintig wählte Raatsliddmaten, de sik op 5 verscheedene Parteien un Wählergruppen verdeelt. De letzte Kommunalwahl weer in’n September 2011:

### Samtgemeenbörgermeester
De Samtgemeenbörgermeester is Frank Holle.

## Footnoten



## Websteden
* Websteed vun de Samtgemeen Tarms (hoochdüütsch)
Blomendol

**Blomendol** is en Dörp in de Gemeen Burweg in Landkreis Stood, Neddersassen. Dat liggt langs de Oost un hett 265 Inwahners.

## Geografie

Blomendol liggt twischen Kronenborg in’n Westen un Burweg un Bossel in’n Oosten. In’n Süden liggt Olendörp un in’n Noorden de Oost un op de anner siet Oost Heckthusen.

De Deel von Blomendol ganz in’n Noordoosten an de Kreisstraat 66 heet Stellbarg.

Dat Water ut de Maschen von Blomendol flütt över de Beek un dat Blomendoler Slüsenfleet rin’e Oost.

## Historie

2012 hebbt se in de Sandkuhl Blomendol so bi söven Meter ünner de Eerd de Sedimentresten von en olen See ut de Holsteen-Warmtied (üm un bi 325.000 Johr oold) funnen. De See warrt opstunns (Stand 2013) noch jümmer archäoloogsch ünnersöcht. Dor sünd ok ole Steenwarktüüg von Vörminschen bi vördaag kamen.

In Blomendol hett dat an de Oost an de Krooghörn fröher en Kroog un en Fähr geven, de aver utgangs dat 19. Johrhunnert ingahn sünd.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Blomendol in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Olendörp in’n Kanton Himmelpoorten.

En Deel von dat Dörp hett to’n Kloosterbezirk Himmelpoorten binnen dat Amt Himmelpoorten höört (Stand 1791 ölven Hüüs). De annere, gröttere Deel (Stand 1791 62 Hüüs) weer en Patrimonialgericht, in dat de Familie von Marschalck dat Seggen harr. Düt Gericht is 1813 oplööst worrn. Sietdem höört de ganze Oort to dat Amt Himmelpoorten. 1885 is de Oort denn Deel von’n Kreis Stood worrn un 1932 von’n hüdigen Landkreis Stood.

Siet de Gemeenreform in Neddersassen an’n 1. Juli 1972 höört Blomendol to de Gemeen Burweg.

### Inwahnertall

### Religion

Blomendol is evangeelsch-luthersch präägt un höört to dat Kaspel von de Petrus-Kark in Host.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

### Wapen

Dat Wapen von Blomendol wiest op grönen Grund en gollen Bloom över en sülvern Wellenlien.

## Kultur

De Schützenvereen Blomendol is 1929 grünnt worrn un fiert sien Schützenfest an dat drüdde Wekenenn in’n Mai.

## Weertschop un Infrastruktur

Blomendol liggt an de Neddersassische Melkstraat.

De Oort hett en egene freewillige Füürwehr.

### Verkehr

Blomendol is en Stratendörp un liggt an de Kreisstraat 82. De K&nbsp;82 münnt in de Kreisstraat 66, de denn na Burweg föhrt un an de Bundsstraat 73 rangeiht. Na Süden geiht de K&nbsp;66 as Bosseler Straat na Bossel un Olendörp wieder. Ans gifft dat vun Blomendol ut blot noch en lüttjere Straat na Olendörp.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi söven Kilometer weg is.

### Scholen

De Kinner gaht na dat Schoolzentrum Olendörp na Grund-, Haupt- un Realschool. Op Gymnasium gaht se na de Vincent-Lübeck-School in Stood.

### Ver- un Entsorgung

Dat Afwater warrt nich zentral afföhrt, dat gifft Kleenklääranlagen för jeden Huusholt.

## Footnoten
Gorieswarder

**Gorieswarder** weer en Eiland süden Hamborg twischen Noorder- un Süderelv.

Al vör 1236 is Finkwarder vun Gorieswarder afbraken, denn 1236 gifft Arzbischop Gerhard vun Bremen dat Lehn över Finkwarder un Gorieswarder an Hertog Otto vun Brunswiek. In’t 13. un 14. Johrhunnert is Gorieswarder noch wieder uteneenreten worrn un de Eilannen Klütjenfeld, Nedderfeld, Lütt Veddel, Groot Veddel, Peute, Oolwarder un Kaltehove sünd dorbi rutkamen.
Ottendörp

**Ottendörp** betekent

* Ottendörp, Oort in de Gemeen Bremervöör in’n Landkreis Rodenborg, Neddersassen,
* Ottendörp, Oort in de Gemeen Ohlers in’n Landkreis Stood, Neddersassen,
* Ottendörp, Gemeen in’n Kreis Rendsborg-Eckernföör, Sleswig-Holsteen.
Lehn Kalmar

**Kalmar** is en Lehn in Sweden. Dat höört to de Landschoppen Småland un Öland un hett 233.999 Inwahners op en Rebeet vun 11.171 km². De Sitt vun de Verwalten is in Kalmar un de Guvernör heet Sven Lindgren.

## Politik

Dat Lehn Kalmar is indeelt in 12 Kommunen:

* Kommun Borgholm (11.042)
* Kommun Emmaboda (9.493)
* Kommun Hultsfred (14.453)
* Kommun Högsby (6.040)
* Kommun Kalmar (61.029)
* Kommun Mönsterås (13.109)
* Kommun Mörbylånga (13.396)
* Kommun Nybro (19.740)
* Kommun Oskarshamn (26.240)
* Kommun Torsås (7.229)
* Kommun Vimmerby (15.628)
* Kommun Västervik (36.473)

(Inwahners an’n 31. März 2006)

## Weblenken

* Websteed vun dat Lehn Kalmar (sweedsch)
Lehn Kronoberg

**Kronoberg** is en Lehn in Sweden. Dat höört to de Landschop Småland un hett 179.500 Inwahners op en Rebeet vun 8.458 km². De Sitt vun de Verwalten is in Växjö.

## Politik

Dat Lehn Kronoberg is indeelt in 8 Kommunen:

* Kommun Alvesta (18.759)
* Kommun Lessebo (8.150)
* Kommun Ljungby (27.062)
* Kommun Markaryd (9.573)
* Kommun Tingsryd (12.812)
* Kommun Uppvidinge (9.558)
* Kommun Växjö (77.724)
* Kommun Älmhult (15.364)

(Inwahners an’n 31. März 2006)

## Weblenken

* Websteed vun dat Lehn Kronoberg (sweedsch)
Lehn Norrbotten

**Norrbotten** is en Lehn in Sweden. Dat höört to de Landschoppen Norrbotten un Lappland un hett 251.981 Inwahners op en Rebeet vun 98.911 km². De Sitt vun de Verwalten is in Luleå un de Guvernör heet Per-Ola Eriksson.

## Politik

Dat Lehn Norrbotten is indeelt in 14 Kommunen:

* Kommun Luleå (73.174)
* Kommun Piteå (40.973)
* Kommun Boden (28.057)
* Kommun Kiruna (23.301)
* Kommun Gällivare (19.010)
* Kommun Kalix (17.428)
* Kommun Haparanda (10.179)
* Kommun Älvsbyn (8.656)
* Kommun Arvidsjaur (6.795)
* Kommun Pajala (6.721)
* Kommun Jokkmokk (5.490)
* Kommun Övertorneå (5.171)
* Kommun Överkalix (3.853)
* Kommun Arjeplog (3.155)

(Inwahners an’n 31. März 2006)

## Weblenken

* Websteed vun dat Lehn Norrbotten (sweedsch)
Lehn Schonen

**Schonen** is en Lehn in Sweden. Dat höört to de Landschop Schonen un hett 1.169.464 Inwahners op en Rebeet vun 11.027 km². De Sitt vun de Verwalten is in Malmö un de Guvernör heet Göran Tunhammar.

## Politik

Dat Lehn Schonen is indeelt in 33 Kommunen:

(Inwahners an’n 31. März 2006)

## Weblenken

* Websteed vun dat Lehn Schonen (sweedsch)
Bossel (Burweg)

**Bossel** is en Dörp in de Gemeen Burweg in Landkreis Stood, Neddersassen. 

## Geografie

Dat Water ut Bossel flütt över den Möhlenbrookgraven in’t Bloemdoler Slüsenfleet un rin’e Oost.

Bossel liggt twischen Blomendol in’n Westen un Himmelpoorten in’n Oosten. In’n Süden liggt Olendörp un in’n Noorden Burweg.

## Historie

In de Johren 1930 is in Bossel en oolt Gruvenhuus ut dat 9./10. Johrhunnert funnen worrn. Dor hebbt se denn ok en ole Brosch utkuhlt, de wohrschienlich Marie wiest.

Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

Bossel, wat op hoochdüütsch ok *Bossel* heet, hett vördem *Borstel* heten, wat vun *buristalda* kummt (-bossel). Dat bedüüdt *Buurnsteed*. De Oort müss 1932 den Naam ännern, as de Kreis Stood mit den Kreis Jörk tohoopleggt worrn is un so dat Dörp Bossel (hoochdüütsch *Borstel*) in Oolland to’n Kreis keem. Twee Gemenen mit densülven Naam in een Kreis güng nich.

Bossel weer en temlich lütte Gemeen un hett sik dorüm 1965 mit Olendörp un de twee annern lütten Gemenen Beeß un Brobargen to de Samtgemeen Olendörp tohoopslaten. Düsse Samtgemeen harr man söven Johr Bestand. Denn hett dat de Gemeenreform in Neddersassen geven. Bossel is dorbi an’n 1. Juli 1972 Deel von de Gemeen Burweg worrn. Gliektiedig is en ne’e, düüdlich gröttere Samtgemeen Olendörp grünnt worrn, to de de Gemeen Burweg un dormit ok Bossel höört hett. Disse Samtgemeen harr Bestand bet to’n 1. Januar 2014, as de Samtgemeen Olendörp mit de Samtgemeen Himmelpoorten to de Samtgemeen Olendörp-Himmelpoorten tohoopgahn is.

### Inwahnertall

Bossel bestünn üm 1500 ut blot twee Buurnsteden un ene Kaat un is eerst so ganz bilütten bet to’n 18. Johrhunnert grötter worrn.

### Religion

Bossel is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

In Bossel warrt siet öllers al Faslom fiert.

### Scholen

De Kinners gaht na dat Schoolzentrum Olendörp na Grund-, Haupt- un Realschool. Op Gymnasium gaht se na de Vincent-Lübeck-School in Stood. De egene Volksschool in’t Dörp hett 1964 dichtmaakt.

Dat Schoolhuus, dat bet 1964 bruukt worrn is, is 1893 boot worrn.

Schoolmeesters:
* 1890-Oostern 1896: Hermann Tiedemann
* 13. April 1896-31. März 1933: Karl Schulz
* 1. April 1933-1938: Werner Frommke
* 1. April 1938-Mai 1945: Georg Köpke
* 15. September 1945-19. November 1951: Gustav von der Werth
* 1. März 1952-31. März 1964: Kurt Reim

## Weertschop un Infrastruktur

### Verkehr

Vun Bossel gaht Straten na Blomendol, Burweg, Olendörp un Himmelpoorten. Bi Himmelpoorten hett de Oort Ansluss an de Bundsstraat 73.

De nächste Bahnhoff is in Himmelpoorten an de Nedderelvbahn von Cuxhoben na Hamborg, wat so bi 4,5 Kilometer weg is.

### Infrastruktur

Dat Afwater warrt nich zentral afföhrt, dat gifft Kleenklääranlagen för jeden Huusholt.

## Footnoten
James Coburn

**James Coburn** (* 31. August 1928 in Laurel, USA; † 18. November 2002 in Beverly Hills, USA) weer en US-amerikaansch Schauspeler. 

## Privatleven
James Coburn weer vun 1959 bit to jemehr Scheden 1979 mit Beverly Kelly verheiraat. Tohopen harrn se en Dochter, de 1957 boren is, un en Söhn, de 1961 op de Welt kommen is. Sien Söhn, *James H. Coburn IV*, is ok in dat Filmgewarf ünnerkamen. Coburn hett 1993 to’n tweeten mol heiraat, neemlich de Schauspelerin Paula O’Hara (1955–2004). He is 2002 an en Hartinfarkt storven.

## Karriere
De 1,93 m grote Coburn is vör allen beropen worrn dör sien grote Tall an Rullen in Western un annere Actionfilmen, man so recht to en vun de ganz groten Filmstars in Hollywood is nie opstegen. Coburn hett aver in en ganze Reeg vun Filmklassikers mitspeelt un is dordör ok en groot Publikum begäng worrn. Jüst ok in Düütschland weer he teemlich geern sehn. 

De Hööchpunkt vun sien Loopbahn, in de he sünners de Harten Kerls in gefährliche Lagen dorstellt hett, weer de Utteken mit den Oscar, den he as Beste Nevendorsteller in den Film *Affliction* (hdt.: *Der Gejagte*) kregen hett. Sien gesamt Wark ümfaat aver mehr as 170 Filmen in Kino un Fernsehen. För sien Levenswark hett he mehrere Priesen kregen.

## Filmrullen (Utwahl)

## Auszeichnungen
James Coburn is mit tein Filmpriesen uttekend worrn un för fief wietere nomineert wesen. De bedüdenste Pries is de Oscar, den he as best Nevendorsteller för den Film *Affliction* kregen hett. Folgende Priesen hett Coburn wunnen:
* 2002 – *Lifetime Achievement Award* vun dat *[[St. Louis International Film Festival]]*
* 1999 – *[[Oscar]]* in de Kategorie *[[Oscar/Best Nevendorsteller|Best Nevendorsteller]]* för den Film *Affliction*
* 1999 – *Lifetime Career Award* vun de *[[Academy of Science Fiction, Fantasy & Horror Films]]*
* 1999 – *Lifetime Achievement Award* vun dat *[[Denver International Film Festival]]*
* 1995 – *[[Maverick Award]]* vun dat *[[Taos Talking Picture Festival]]*
* 1994 – Sien Steern op’n *[[Walk of Fame]]*
* 1994 – *[[Golden Boot]]* för sien Dorstellen vun Westernrullen
* 1976 – *[[Bronze Wrangler]]* för den Westernfilm *Bite the Bullet*
* 1967 – 3. Platz bi de *[[Golden Laurel]]*-Verlehen för den *Besten Action Optreed* in *In Like Flint*
* 1966 – 2. Platz bi de *Golden Laurel*-Verlehen för den *Besten Action Optreed* in *Our Man Flint*

## Websteden
*
Lehn Värmland

**Värmland** is en Lehn in Sweden. Dat höört to de Landschoppen Värmland, Dalsland un Dalarna un hett 273.511 Inwahners op en Rebeet vun 17.583 km². De Sitt vun de Verwalten is in Karlstad un de Guvernör heet Eva Eriksson.

## Politik

Dat Lehn Värmland is indeelt in 16 Kommunen:

* Kommun Årjäng (9.793) 
* Kommun Arvika (26.258) 
* Kommun Eda (8.617)
* Kommun Filipstad (11.005) 
* Kommun Forshaga (11.548) 
* Kommun Grums (9.387)
* Kommun Hagfors (13.312) 
* Kommun Hammarö (14.380)
* Kommun Karlstad (82.250) 
* Kommun Kil (11.784)
* Kommun Kristinehamn (23.880) 
* Kommun Munkfors (3.955) 
* Kommun Storfors (4.533) 
* Kommun Sunne (13.602)
* Kommun Säffle (16.089) 
* Kommun Torsby (12.946)

(Inwahners an’n 31. März 2006)

## Weblenken

* Websteed vun dat Lehn Värmland (sweedsch)
Lehn Västerbotten

**Västerbotten** is en Lehn in Sweden. Dat höört to de Landschoppen Västerbotten, Lappland un Ångermanland un hett 257.582 Inwahners op en Rebeet vun 55.432 km². De Sitt vun de Verwalten is in Umeå un de Guvernör heet Lorentz Andersson.

## Politik

Dat Lehn Västerbotten is indeelt in 15 Kommunen:

* Kommun Bjurholm (2.558)
* Kommun Dorotea (3.055)
* Kommun Lycksele (12.621)
* Kommun Malå (3.373)
* Kommun Nordmaling (7.435)
* Kommun Norsjö (4.456)
* Kommun Robertsfors (7.021)
* Kommun Skellefteå (71.942)
* Kommun Sorsele (2.879)
* Kommun Storuman (6.458)
* Kommun Umeå (111.108)
* Kommun Vilhelmina (7.310)
* Kommun Vindeln (5.660)
* Kommun Vännäs (8.421)
* Kommun Åsele (3.285)

(Inwahners an’n 31. März 2006)

## Weblenken

* Websteed vun dat Lehn Västerbotten (sweedsch)
Lehn Västernorrland

**Västernorrland** is en Lehn in Sweden. Dat höört to de Landschoppen Medelpad un Ångermanland un hett 244.196 Inwahners op en Rebeet vun 21.678 km². De Sitt vun de Verwalten is in Härnösand un de Guvernör heet Gerhard Larsson.

## Politik

Dat Lehn Västernorrland is indeelt in 7 Kommunen:

* Kommun Härnösand (25.224)
* Kommun Kramfors (20.017)
* Kommun Sollefteå (20.963)
* Kommun Sundsvall (94.121)
* Kommun Timrå (17.790)
* Kommun Ånge (10.706)
* Kommun Örnsköldsvik (54.983)

(Inwahners an’n 31. März 2006)

## Weblenken

* Websteed vun dat Lehn Västernorrland (sweedsch)
Lehn Västmanland

**Västmanland** is en Lehn in Sweden. Dat höört to de Landschoppen Västmanland, Närke, Uppland un Södermanland un hett 248.499 Inwahners op en Rebeet vun 5.146 km². De Sitt vun de Verwalten is in Västerås un de Guvernör heet Mats Svegfors.

## Politik

Dat Lehn Västmanland is indeelt in 10 Kommunen:

* Kommun Arboga (13.343)
* Kommun Fagersta (12.320)
* Kommun Hallstahammar (14.984)
* Kommun Kungsör (8.298)
* Kommun Köping (24.635)
* Kommun Norberg (5.849)
* Kommun Sala (21.402)
* Kommun Skinnskatteberg (4.768)
* Kommun Surahammar (10.171)
* Kommun Västerås (132.344)

(Inwahners an’n 31. März 2006)

## Weblenken

* Websteed vun dat Lehn Västmanland (sweedsch)
Lehn Örebro

**Örebro** is en Lehn in Sweden. Dat höört to de Landschoppen Närke, Västmanland, Westgötland un Värmland un hett 274.877 Inwahners op en Rebeet vun 8.517 km². De Sitt vun de Verwalten is in Örebro un de Guvernör heet Ros-Marie Frebran.

## Politik

Dat Lehn Örebro is indeelt in 12 Kommunen:

* Kommun Askersund (11.428)
* Kommun Degerfors (10.045)
* Kommun Hallsberg (15.278)
* Kommun Hällefors (7.600)
* Kommun Karlskoga (30.302)
* Kommun Kumla (19.437)
* Kommun Laxå (6.117)
* Kommun Lekeberg (7.103)
* Kommun Lindesberg (23.281)
* Kommun Ljusnarsberg (5.352)
* Kommun Nora (10.508)
* Kommun Örebro (128.170)

(Inwahners an’n 31. März 2006)

## Weblenken

* Websteed vun dat Lehn Örebro (sweedsch)
Lehn Oostgötland

**Oostgötland** is en Lehn in Sweden. Dat höört to de Landschoppen Oostgötland, Närke, Småland un Södermanland un hett 417.636 Inwahners op en Rebeet vun 10.562 km². De Sitt vun de Verwalten is in Linköping un de Guvernör heet Björn Eriksson.

## Politik

Dat Lehn Oostgötland is indeelt in 13 Kommunen:

* Kommun Boxholm (5.242)
* Kommun Finspång (20.937)
* Kommun Kinda (9.889)
* Kommun Linköping (137.949)
* Kommun Mjölby (25.248)
* Kommun Motala (41.877)
* Kommun Norrköping (124.729)
* Kommun Söderköping (14.049)
* Kommun Vadstena (7.540)
* Kommun Valdemarsvik (8.157)
* Kommun Ydre (3.859)
* Kommun Åtvidaberg (11.711)
* Kommun Ödeshög (5.481)

(Inwahners an’n 31. März 2006)

## Weblenken

* Websteed vun dat Lehn Oostgötland (sweedsch)
Lehn Blekinge

**Blekinge** is en Lehn in Sweden. Dat höört to de Landschop Blekinge un hett 151.485 Inwahners op en Rebeet vun 2.941 km². De Sitt vun de Verwalten is in Karlskrona un de Guvernör heet Ingegerd Wärnersson.

## Politik

Dat Lehn Blekinge is indeelt in 5 Kommunen:

* Kommun Karlshamn (31.075)
* Kommun Karlskrona (61.548)
* Kommun Olofström (13.396)
* Kommun Ronneby (28.421)
* Kommun Sölvesborg (16.573)

(Inwahners an’n 31. März 2006)

## Weblenken

* Websteed vun dat Lehn Blekinge (sweedsch)
Lehn Dalarna

**Dalarna** is en Lehn in Sweden. Dat höört to de Landschop Dalarna un hett 275.823 Inwahners op en Rebeet vun 29.193 km². De Sitt vun de Verwalten is in Falun un de Guvernör heet Ingrid Dahlberg.

## Politik

Dat Lehn Dalarna is indeelt in 15 Kommunen:

* Kommun Älvdalen (7.430)
* Kommun Avesta (21.996)
* Kommun Borlänge (47.121)
* Kommun Falu (55.297)
* Kommun Gagnef (10.116)
* Kommun Hedemora (15.532)
* Kommun Leksand (15.391)
* Kommun Ludvika (25.606)
* Kommun Malung-Sälen (10.509)
* Kommun Mora (20.193)
* Kommun Orsa (7.033)
* Kommun Rättvik (10.901)
* Kommun Säter (11.005)
* Kommun Smedjebacken (10.806)
* Kommun Vansbro (7.064)

(Inwahners an’n 31. März 2006)

## Weblenken

* Websteed vun dat Lehn Dalarna (sweedsch)
Lehn Gotland

**Gotland** is en Lehn in Sweden. Dat höört to de Landschop Gotland un hett 57.297 Inwahners op en Rebeet vun 3.140 km². De Sitt vun de Verwalten is in Visby un de Guvernörsch heet Marianne Samuelsson.

## Politik
Dat Lehn Gotland is nich wieder indeelt in Kommunen un besteiht kumplett ut de Kommun Gotland.

## Weblenken
* Websteed vun dat Lehn Gotland (sweedsch)
Lehn Gävleborg

**Gävleborg** is en Lehn in Sweden. Dat höört to de Landschoppen Gästrikland, Hälsingland un Dalarna un hett 275.780 Inwahners op en Rebeet vun 18.191 km². De Sitt vun de Verwalten is in Gävle un de Guvernör heet Christer Eirefelt.

## Politik

Dat Lehn Gävleborg is indeelt in 10 Kommunen:

* Kommun Bollnäs (26.233)
* Kommun Gävle (92.257)
* Kommun Hofors (10.190)
* Kommun Hudiksvall (36.956)
* Kommun Ljusdal (19.278)
* Kommun Nordanstig (9.842)
* Kommun Ockelbo (6.057)
* Kommun Ovanåker (11.849)
* Kommun Sandviken (36.736)
* Kommun Söderhamn (26.440)

(Inwahners an’n 31. März 2006)

## Weblenken

* Websteed vun dat Lehn Gävleborg (sweedsch)
* Region Gävleborg
Lehn Halland

**Halland** is en Lehn in Sweden. Dat höört to de Landschoppen Halland, Westgötland un Småland un hett 288.527 Inwahners op en Rebeet vun 5.454 km². De Sitt vun de Verwalten is in Halmstad un de Guvernör heet Lars-Erik Lövdén.

## Politik

Dat Lehn Halland is indeelt in 6 Kommunen:

* Kommun Falkenberg (39.706)
* Kommun Halmstad (88.282)
* Kommun Hylte (10.409)
* Kommun Kungsbacka (70.058)
* Kommun Laholm (23.079)
* Kommun Varberg (54.920)

(Inwahners an’n 31. März 2006)

## Weblenken

* Websteed vun dat Lehn Halland (sweedsch)
Lehn Jämtland

**Jämtland** is en Lehn in Sweden. Dat höört to de Landschoppen Jämtland, Härjedalen, Hälsingland, Ångermanland, Dalarna, Medelpad un Lappland un hett 126.917 Inwahners op en Rebeet vun 49.443 km². De Sitt vun de Verwalten is in Östersund un de Guvernör heet Maggi Mikaelsson.

## Politik

Dat Lehn Jämtland is indeelt in 8 Kommunen:

* Kommun Berg (7.652)
* Kommun Bräcke (7.172)
* Kommun Härjedalen (10.863)
* Kommun Krokom (14.132)
* Kommun Ragunda (5.793)
* Kommun Strömsund (12.858)
* Kommun Åre (9.984)
* Kommun Östersund (58.515)

(Inwahners an’n 31. März 2006)

## Weblenken

* Websteed vun dat Lehn Jämtland (sweedsch)
Lehn Jönköping

**Jönköping** is en Lehn in Sweden. Dat höört to de Landschoppen Småland un Westgötland un hett 331.247 Inwahners op en Rebeet vun 10.475 km². De Sitt vun de Verwalten is in Jönköping un de Guvernör heet Lars Engqvist.

## Politik

Dat Lehn Jönköping is indeelt in 13 Kommunen:

* Kommun Aneby (6.584)
* Kommun Eksjö (16.617)
* Kommun Gislaved (29.492)
* Kommun Gnosjö (9.731)
* Kommun Habo (9.884)
* Kommun Jönköping (121.229)
* Kommun Mullsjö (7.093)
* Kommun Nässjö (29.314)
* Kommun Sävsjö (11.045)
* Kommun Tranås (17.766)
* Kommun Vaggeryd (12.700)
* Kommun Vetlanda (26.508)
* Kommun Värnamo (32.718)

(Inwahners an’n 31. März 2006)

## Weblenken

* Websteed vun dat Lehn Jönköping (sweedsch)
Gemeen Drochters

**Drochters** () is en Gemeen (Eenheitsgemeen) in’n Landkreis Stood in Neddersassen mit .

To de Gemeen Drochters höört de fröheren Gemenen Drochters, Aßel un Hüll mit de Öörd Barnkroog, Weth, Ritsch, Gauensiek, Theisbrügg, Nindörp, Doornbusch, Aschhorn, Aßlermoor, Ritschermoor, Drochtersermoor, Aschhornermoor, Theisbrüggermoor, Doornbuschermoor un de fröheren Elveilannen Aßlersand, Gauensiekersand, Kahlesand, Wischhobenersand un Kruutsand.

## Geografie

De Gemeen liggt in Keden an dat Süüdöver von de Elv un besteiht ut en Reeg fröhere Sannen in de Elv, de Masch an de Elv langs un ut Delen von dat Kedener Moor. Dat Över von de Elv binnen de Gemeen is üm un bi 15 Kilometer lang.

De Navergemenen sünd Stood in’n Süüdoosten, Hammoh in’n Süden, Grootweurn in’n Süüdwesten, Oosten in’n Westen un Wischhoben in’n Noordwesten. Op dat annere Över von de Elv in Sleswig-Holsteen doot in’n Noorden Glückstadt, in’n Noordoosten Kollmar un in’n Oosten Seestermüh liggen.

## Historie

De Gemeen Drochters is mit de Gemeenreform in Neddersassen an’n 1. Juli 1972 ut de olen Gemenen Drochters, Aßel un Hüll tohoopleggt worrn.

### Inwahnertall

## Politik

### Gemeenraad

;Liddmaten:

### Börgermeesters

### Gemeendirekters

### Wapen un Flagg

Dat Wapen hett de Gemeen 1972 von de vörherige Gemeen Drochters övernahmen. Dat wiest in Sülver twee roode Sporen mit Stopen un toeerst is an’n 5. März 1938 goodkennt wurrn. 

### Partnerschoppen

1972 hett de Gemeen de Partnerschop von Aßel mit de Gemeen Rosières-en-Santerre in Frankriek övernahmen.

## Weertschop un Infrastruktur

De Hauptoort Drochters gellt na dat Regionale Ruumordnungsprogramm as Grundzentrum mit middelzentrale Deelfunkschonen för de Öörd in de Ümgegend.

De Gemeen bedrifft in’n Hööftoort in de Straat *An’n Sportplatz* en Swemmbad, dat in de Johren 1970 anleggt worrn is. Düt Bad schall in de Johren 2020 afreten un nee boot warrn.

### Verkehr

Dör de Gemeen löppt de Landsstraat 111 (ok *Ooftmaschenweg* nöömt) un de Bundsstraat 495.

### Scholen

De Gemeen Drochters is Dreger von de Elvmaschen-School as Kooperative Gesamtschool un von de Grundscholen Aßel, Doornbusch un Drochters.

## Footnoten



## Weblenken

* Websteed von de Gemeen (hoochdüütsch)
Richard Thomas

**Richard Thomas** is de Naam von

* Richard Thomas (1744–1832), US-amerikaanschen Politiker,
* Richard Thomas (1779–1858), brietschen Boinschenör,
* Richard Thomas (1881–1958), engelsch-austraalschen anglikaanschen Bischop,
* Richard Thomas (* 1938), brietschen Diplomaat,
* Richard Thomas (* 1938), US-amerikaanschen Zooloog,
* Richard Thomas (* 1949), brietschen Datenschuul-Experten,
* Richard Thomas (* 1951), US-amerikaansch Schauspeler,
* Richard Thomas, brietschen Musiker,
* Richard C. Thomas (1937–1991), US-amerikaanschen Politiker,
* Richard Clement Charles Thomas (1929–1996), brietschen Rugbyspeler,
* Richard F. Thomas (* 1950), US-amerikaanschen Ooldphiloloog.
Richard Thomas (Schauspeler)

**Richard Thomas** (* 13. Juni 1951 in New York City, USA) is en US-amerikaansch Schauspeler. De meisten Lüüd is he bekannt ut de amerikaansche Fernsehserie „The Waltons“, in de he as John-Boy, den öllsten Jung ut de Grootfamilie in de Tiet vun de Weltweertschopskries speelt hett.

Thomas füngt al mit söven Johr op’n New Yorker Broadway mit de Schauspeleree an. Dör de Serie „The Waltons“ harr he denn sien internatschonalen Dörbrook. Dorna weer he in en ganze Reeg vun Fernseh- un Speelfilmen to sehn, hett butendem aver ok regelmatig Theater speelt.

Vun Thomas sünd bither ok drei Böker mit Gedichten publizeert worrn. 

He is in tweete Eh verheiraad un hett fief Kinner – dorünner sünd ok Drillinge.

## Utteken
Richard Thomas is 1974 un 1975 beide mol för den *[[Golden Globe]]* in de Kategorie *Best Fernsehdorsteller* un 1974 ok för den *[[Emmy]]* as *Best Hööftdorsteller in en Fernsehserie* nomineert wesen.
Wunnen hett he den *Emmy* för sien övermaten Dorstellen in en Fernsehserie. All diss Nomineeren un ok de Utteken weern betogen op sien Rull as John-Boy Walton in de Serie *The Waltons*.

## Rullen (Utwahl)

## Websteed
Friedrich Fromm

**Friedrich Fromm** (* 8. Oktober 1888 in Charlottenborg, hüdigendags Berlin; † 12. März 1945 in Brannenborg an de Havel) weer en düütschen Uffzier in den Kaiser sien Armee un in de Düütsche Wehrmacht. Bit to den Anslag vun'n 20. Juli 1944 up Adolf Hitler sien Leven weer he as en Generaloberst Befehlhebber vun dat Reserve-Heer.

## Fromm un de 20. Juli 1944
Vun de Plaans för den Anslag an’n 20. Juli 1944 hett he wat afwüßt. He hett dat so dörgahn laten, dat de geheeme Plaan för de „Operatschoon Walküre“ vörbereit’ wurr. Man süms mitmaken woll he nich. Nah Claus Schenk Graf von Stauffenberg sien Anslag up Hitler hett he in den Bendlerblock in Berlin mit Feldmarschall Wilhelm Keitel an’n Telefon snackt. Dor kreeg he bi to hören, Hitler weer noch an’n Leven. As he dat spitz kregen harr, woll he bi Stauffenberg sien Greep nah de Macht nich mehr bi hölpen. De Verswörers hefft em denn, as he vergrellt wurrn weer, kortweg insparrt in siene Deenstkamer. As Suldaten, de up Hitler sien Siet stünnen, dat Huus denn Abends störmen döen, keem Fromm wedder free. He sett sik denn süms an de Spitz vun de Lüde, de en Enn mit den Upstand maken döen. He hett dat denn ok anordent, dat Stauffenberg un dree vun sien Mackers (Werner von Haeften, Albrecht Ritter Merz von Quirnheim un Friedrich Olbricht) kort nah Middernacht na Standrecht in den Binnenhoff dootschaten wurrn sünd. Mit düt Uptreden hett Fromm schiens versöcht, sien egen Leven to redden un so to doon, as wenn he mit de ganze Saak nix to kriegen harrt hett. Man düsse Versöök hett nich slumpt. Al an’n neegsten Dag keem dat rut, dat he vun de Plaans wat afwußt harr. „Vunwegen Bangigkeit“ is he to’n Dood verordeelt wurrn un an’n 12. März 1945 in dat Tuchthuus Brannenborg henricht’ wurrn. 

## Utteknungen
* Iesern Krüüz (1914) II. un I. Klass
* Verwundtenafteken (1914) in Swart
* Hanseatenkrüüz, Hamborg
* Militär-Verdeenstkrüüz (Öösterriek) III. Klass mit de Kriegsdekoratschoon
* Ehrenkrüüz för Frontkämpfer
* Wehrmacht-Deenstutteknung IV. bit I. Klass
* Medaille to’t Andenken an den 13. März 1938
* Medaille to’t Andenken an den 1. Oktober 1938 mit Spange *Prager Borg*
* Medaille to’t Andenken an de Trüchkehr vun dat Memelland
* Spang to dat Iesern Krüüz II. und I. Klasse
* Ridderkrüüz vun dat Iesern Krüüz an’n 13. Juli 1940
Westerheversand

**Westerheversand** is een Blinkfüer, dat op de Halfinsel Eiderstedt bi dat Dörp Westerhever stahn deit.
Gemeen Wischhoben

**Wischhoben** (hochdüütsch *Wischhafen*) is en Gemeen in de Samtgemeen Noordkeden (Landkreis Stood, Neddersassen) mit .

## Geografie

In’n Noordoosten von de Gemeen is de Elv (mit de sleswig-holsteenschen Gemenen Wewelsfleet, Borsfleet, Bloomsche Wildnis un Glückstadt op dat annere Över). In’n Oosten un Süden liggt de Gemeen Drochters, in’n Süüdwesten de Gemeen Oosten un in’n Noorden de Gemenen Öderquart un Freeborg.

### Gemeenindelen

Wischhoben besteiht ut de Öörd Wischhoben, Hamelwöörden, Neeland, Neelannermoor, Wulfsbrokermoor un Hamelwöördenermoor.

## Historie

De Gemeen hett fröher Gemeen Hamelwöörden heten un güng trügg op dat Kaspel von de Dionysius-Kark Hamelwöörden, dat ok en polietschen Verband billt hett. Bet 1928/1929 weer Neeland noch en egenstännige Gemeen, is denn aver mit Hamelwöörden tohoopslaten worrn. Dormit harr de Gemeen ehr hüdige Grött. Eerst 1962 hett sik de Naam von de Gemeen op *Wischhoben* ännert, von wegen dat Wischhoben de zentralere un gröttere Oort weer.

2015 hebbt de Gemeenrääd in de Samtgemeen Noordkeden beslaten, dat se as Eenheitsgemeen tohoopgahn wüllt. Dat schull to’n 1. Januar 2017 passeren. Dör en Börgerentscheid in de Gemeen Wischhoben an’n 29. November 2015 hebbt sik de Börgers von Wischhoben mit 68&nbsp;% gegen de Eenheitsgemeen utspraken. Dormit weren de Plaans to Fall brocht un de Samtgemeen blifft bestahn.

### Inwahnertall

## Politik

### Gemeenraad

;Liddmaten:
* 2016:
*: CDU: Malte Bösch, Anne Grajetzki, Dietmar Grothmann, Gabriele Heinsohn, Hinnerk Heinsohn, Bernd Tietje, Horst Wilkens
*: SPD: Jürgen Ehlers, Sezgin Gül, Jürgen Meyer, Martina Pfaffenberger, Thomas Reuels, Jonny Röndigs

### Börgermeesters

### Wapen

Dat Wapen wiest op sülvern Grund en grönen Barg, de von en sülvern Bülgbalken dörflaten warrt. Doröver sünd dree Wulfangeln to sehn.

De gröne Barg wiest op de öllsten Steden in de Gemeen, de Kark un den Dörpsdeel Olendorp, hin. De Bülgbalken is en Henwies op dat Wapen vun de Familie von Drewes un Bedüdensbild for de wichtige Schipperee for de Dörper an de Elv. De Wulfsangeln wiest dorop hin, dat in den Oortsdeel Wulfsbrook de letzte Wulf in Keden fungen worrn is.

Dat Wapen wurd an’n 5. August 1948 vun’t neddersass’sche Binnenministerium tolaten un is somit offiziell.

### Ehrenbörgers

Ehrenbörgers von Wischhoben sünd:

* 30. März 2012: Heinrich von Borstel (* 1936)

## Weertschop un Infrastruktur

Wischhoben gellt na dat Regionale Ruumordnungsprogramm as Grundzentrum för de Öörd in de Ümgegend.

## Literatur

* Hartmut Reichert u. a.: *Chronik der Gemeinde Wischhafen* in twee Bänn, Stood 2001
* Hamelwörden. In: Heinrich Schmidt-Barrien: Aus meinen Jungensjahren. *Uthlede*, Hamelwörden und Barrien. 1902 – 1917. Heide 1992, Seite 26-127; ISBN 3-8042-0572-0

## Weblenken

* Websteed von de Gemeen (hoochdüütsch)

## Footnooten
Dreihbook

En **Dreihbook** is en Geschicht, de so opschreven warrt, dat en Speelbaas dorna en Film maken kann. In dat Dreihbook steiht also sotoseggen en Film in schriftlich Form.

## Inholt
In dat Dreihbook warrt nich eenfach en Geschicht vertellt, wi dat in Romanen oder annere Böker is. In dat Dreihbook mööt twee Saken tohopenkamen, dat dorut en Film warrn kann: Dat eerste is de Dialoog, also dat, wat de Dorstellers in jehmer Rullen toenanner seggen un mitenanner snacken doot. Dat Tweete is de Hanneln, also dat, wat en dör de Biller un den Aflop von Akschonen sehn deit. In dat Dreihbook mutt also beschreven warrn, wat de Lüüd seggt und wat de Kamera bito to wiesen hett, woans de Öört uttosehn hebbt un – wenn dat för de Geschicht vun Bedüden is – ok wat se vun Kledaasch drägen doot.

## Entwickeln vun en Dreihbook
To Anfang vun en Dreihbook steiht faken man blots en fixen Infall, de denn eerstmol to en vullstännige Geschicht mit en afslaten Hanneln utarbeit warrn mutt. So en vörlöpig Geschicht warrt as Exposé betekend. Dorin sünd denn de wichtigsten Rullen oder Figuren in beschreven un groff ok de Afloop vun de Geschicht. Mitünner arbeit ok de Speelbaas, de an’n End dat Seggen hett, wenn de Film denn dreiht warrn schall, woans dat all to lopen hett bi de Entwickeln vun dat Dreihbook mit. Na un na warrt de Geschicht denn akkerater maakt un de Figuren nipp un nau utarbeit.

Bit ut en Dreihbook en Film warrt, warrt dor faken un veel an ännert. Dorbi speelt en Rull, of de Vörstellen, de en Dreihbookschriever för de Szenen hett, ok in de Wirklichkeit ümsett warrn künnt, woveel Geld för de Produkschoon praat steiht un of de Geschicht, so as se schreven is ok för de Tokiekers interessant is. Versteiht sik vun sülvst, dat dorbi ok dorop Acht geven warrt, dat de Geschicht Sinn maakt un nich an een Steed wat steiht, wat nich to den Rest passt oder sogor en Insaag dorstellt.

Opletzt hett bi dat Maken vun den Film denn aver de Speelbaas dat Seggen, woans nipp un nau de Geschicht in dat Dreihbook ümsett warrt.

## Bruuk un Bornen
Dreihböker warrt bi’n Fernsehen jüst so bruukt as bi’n Kinofilm. Dreihböker warrt to’n Deel ok as Opdragsarbeit schreven. Sünners bi Fernsehserien warrt dat so maakt. Man, dat gifft ok Dreihbookschrievers, de jehmern Infall eerstmol schrievt un denn dormit na en Filmsellschop gaht un jem dat Book anbeedt. Mehrst all Filmen hebbt ok en Dreihbook, wat as Grundlaag för den Film deent hett, aver nich vun jedet Dreihbook, wat schreven warrt, warrt ok tatsächlich en Film maakt. 

Nicht wenige Dreihböker hebbt en Vörlaag hatt. Faken hett dat toeerst ein Roman geven, de sik villicht goot verköfft hett un bi de Lesers goot ankamen is, de denn vun en Dreihbookschriever as Dreihbook för en Film ümsett warrt. Annere Vörlagen künnt ok överleverte Begevnissen ut de Historie, Theaterstückens oder sogors ok annere Filmen wesen. In so en Fall snackt man ok vun Neeverfilmen (engl.: „Remake“).
1584

## Wat passeert is
* Dat Slott El Escorial bi Madrid warrt fardig stellt. Vun 1563 af an, as König Philipp II. vun Spanien den Grundsteen leggt harr, is dor an boot wurrn
* Saskia van Uilenburgh ehr Vadder, Rombertus van Uilenburgh, warrt Börgermeester vun de Stadt Leeuwarden in de nedderlannsche Provinz Freesland

## Boren
* 1584 oder 1587: Herman von Wrangel, sweedsch Generalgouverneur vun Livland († 1643)
* Antonio Cifra, italieensch Komponist († 1629)

## Storven
* 10. Juli: Willem van Oranje, nedderlannsch Staatsmann (* 1533)
Kommun Alstahaug

De **Kommun Alstahaug** is ene Gemeend in dat Amt Nordland in Norwegen. Se hett 7.306 Inwahners (Stand 2006) op en Rebeet vun 215,0&nbsp;km². De Sitt vun de Verwalten is in Sandnessjøen. De Kommun is bi de Fraag Bokmål-Nynorsk neetral.

## Demografie

2004 weren 5,4 % vun de Inwahners buten Norwegen boren.

### Inwahnertall

## Politik

## Weblenken
* Websteed vun de Kommun Alstahaug (noorwegsch)
Kommun Aure

De **Kommun Aure** is ene Gemeend in dat Amt Møre un Romsdal in Norwegen. Se hett 2.661 Inwahners (Stand 2006) op en Rebeet vun 503,0 km². De Sitt vun de Verwalten is in Aure. De Kommun is bi de Fraag Bokmål-Nynorsk neetral.

De Kommun grenzt an Hemne in’n Oosten.

## Historie

De Kommun is an’n 1. Januar 2006 ut de Kommunen Aure un Tustna tohoopslaten worrn.

## Weblenken

* Websteed vun de Kommun Aure (noorwegsch)
Kommun Balsfjord

De **Kommun Balsfjord** is ene Gemeend in dat Amt Troms in Norwegen. Se hett 5.569 Inwahners (Stand 2006) op en Rebeet vun 1.493,0&nbsp;km². De Sitt vun de Verwalten is in Storsteinnes. De Kommun bruukt offiziell de Schrievnorm Bokmål för dat Norweegsche.

De Kommun grenzt in’n Noorden an Tromsø, in’n Oosten an Storfjord, in’n Süden an Målselv, un över den Fjord in’n Westen an Lenvik.

## Demografie

2006 kemen op 100 Froonslüüd 106,19 Mannslüüd. 2004 weren 2,1 % vun de Inwahners buten Norwegen boren.

### Inwahnertall

## Politik

## Weblenken
* Websteed vun de Kommun Balsfjord (noorwegsch)